
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 507 

18 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έργα υποδομής στις εκτάσεις των οικοδομικών συνε¬ 


ταιρισμών . 1 

Έγκριση καταστατικού του «ΠΑΡΑΘΕΡΙΣΤΙΚΟΥ ΟΙΚΟ¬ 
ΔΟΜΙΚΟΥ ΣΥΝΕΤΑΙΡΙΣΜΟΥ ΔΑΣΚΑΛΩΝ ΚΑΙ ΝΗ¬ 
ΠΙΑΓΩΓΩΝ Ν. ΡΟΔΟΠΗΣ ΣΥΝ.ΠΈ.». 2 


Τροποποίηση και συμπλήρωση της υπ’ αριθμ. ΔΥΙδ/ 
οικ. 133015/23.12.2004 (ΦΕΚ 1967/31.12.2004τ.Β') 
απόφασης, περί τροποποίησης και συμπλήρωσης 
του Διοικητικού Συμβουλίου της Δημόσιας Επιχεί¬ 
ρησης Ανέγερσης Νοσηλευτικών Μονάδων 


(Δ.ΕΠ.Α.ΝΟ.Μ.) ΑΕ. 3 

Έγκριση ωρών υπερωριακής απασχόλησης οδηγών 
αυτοκινήτων του Υπουργείου Υγείας και Κοινωνι¬ 
κής Αλληλεγγύης. 4 

Αναβάθμιση του Εξωτερικού Διαβητολογικού Ιατρείου 
του Γ' Παθολογικού τμήματος του Γ.Ν.Ν. Νίκαιας 
«Άγιος Παντελεήμων» σε Διαβητολογικό Κέντρο .. 5 

Σύσταση ειδικής νομοπαρασκευαστικής επιτροπής 
για την οργάνωση και υποστήριξη της Ελληνικής 
Προεδρίας στον 8ΕΕΩΡ (Οργανισμός Συνεργα¬ 
σίας της Νοτιο-Ανατολικής Ευρώπης) . 6 

Αύξηση εισφορών - παροχών του Ταμείου Πρόνοιας 
Κατωτέρων Πληρωμάτων Εμπορικού Ναυτικού 

(ΤΠΚΠΕΝ), για το έτος 2005. 7 

Αύξηση εισφορών - παροχών του Ταμείου Πρόνοιας 
Αξιωματικών Εμπορικού Ναυτικού (ΤΠΑΕΝ), για το 

έτος 2005. 8 

Έγκριση υπερωριακής εργασίας εντός των νομίμων 
ορίων για το προσωπικό του Λιμενικού Ταμείου Ν. 
Χανιών με σχέση εργασίας Ιδιωτικού Δικαίου κατά 

το Α' εξάμηνο 2005. 9 

Συγκρότηση Κοινού Υπηρεσιακού Συμβουλίου των Λι¬ 
μενικών Ταμείων Αιδηψού - Αλιβερίου - Ερέτριας - 
Κύμης - Καρύστου - Λίμνης - Μαρμαρίου - Ν. Στύ- 
ρων - Σκύρου - Χαλκίδας - Ωρεών. 10 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ.ΥΠΠΟ/ΔΙΟΙΚ/ 
ΤΔΠΕΦ/19581/10.3.2005 απόφαση της Αναπληρω- 
τού Υπουργού Πολιτισμού. 11 


ΑΠΟΦΑΣΕΙ Σ 

Αριθ. 13932 (1) 

Έργα υποδομής στις εκτάσεις των οικοδομικών συνεται¬ 
ρισμών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 42 του Ν. 1337/1983 «Επέ- 
κτασητωνπολεοδομικώνσχεδίων, οικιστική ανάπτυξη και 
άλλες ρυθμίσεις» (Α' 33). 

2. Τις διατάξεις των άρθρων 14,18 και 24 του Π.Δ/τος 
93/1987 «Αναμόρφωση και ενοποίηση της νομοθεσίας για 
τους οικοδομικούς συνεταιρισμούς, τρόπος οργάνωσης 
διοίκησης και λειτουργίας αυτών και πολεοδόμηση εκτά¬ 
σεων οικοδομικών συνεταιρισμών και οικοδομικών οργα¬ 
νισμών» (Α' 52). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27του Ν. 2081/1992 (Α' 154) και τροπο¬ 
ποιήθηκε μετηνπαρ. 2α του άρθρου 1 του Ν. 2469/1997 
(Α' 38). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β' 754). 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη, σε βάρος του 
κρατικού προϋπολογισμού, αποφασίζουμε: 

1. Αρμόδια υπηρεσία για τον έλεγχο, την έγκριση των 
μελετών και την εποπτεία της καλής εκτέλεσης των έργων 
υποδομής στις εκτάσεις των οικοδομικών συνεταιρισμών 
και για την έγκριση του προγράμματος ολοκλήρωσης των 
έργων υποδομής και του προϋπολογισμού αυτών, είναι η 
Διεύθυνση Τεχνικών Υπηρεσιών της Νομαρχιακής Αυτο¬ 
διοίκησης στην οποία έχει την έκτασή του ο οικοδομικός 
συνεταιρισμός. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 12791/258 (2) 

Έγκριση καταστατικού του «ΠΑΡΑΘΕΡΙΣΤΙΚΟΥ ΟΙΚΟΔΟ¬ 
ΜΙΚΟΥ ΣΥΝΕΤΑΙΡΙΣΜΟΥ ΔΑΣΚΑΛΩΝ ΚΑΙ ΝΗΠΙΑΓΩ¬ 
ΓΩΝ Ν. ΡΟΔΟΠΗΣ ΣΥΝ.Π.Ε.». 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την υπ’ αριθμ. 4881/19.5.2004 (ΦΕΚ 754Β/2004) από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων για «Ανάθεση αρ¬ 
μοδιοτήτων του Υπουργού Περιβάλλοντος, Χωροταξίας 
και Δημοσίων Έργων στους Υφυπουργούς Περιβάλλο¬ 
ντος Χωροταξίας και Δημοσίων Έργων». 

2. Το Ν. 1337/1983 (ΦΕΚ33Α/14.3.1983) «Επέκτασητων 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ. 93/1987 (ΦΕΚ 52Α/16.4.1987) «Αναμόρφωση 
και ενοποίηση της νομοθεσίας για τους Οικοδομικούς Συ¬ 
νεταιρισμούς, τρόπος οργάνωσης, διοίκησης και λει¬ 
τουργίας αυτών και πολεοδόμηση εκτάσεων Οικοδομι¬ 
κών Συνεταιρισμών», όπως ισχύει σήμερα. 

4. Τα υπ’ αριθμ. ΥΠΕΧΩΔΕ 45119/696/2004, 39087/ 
630/2004 και 32378/395/1995 έγγραφα του υπό σύσταση 
Οικ. Σ υνεταιρισμού καιτηςτότε Κοινότητας Φαναριού, με 
τα οποία διαβιβάστηκε το καταστατικό του προαναφερό- 
μενου Οικοδομικού Συνεταιρισμού συνοδευόμενο από 
όλα τα προβλεπόμενα από τις διατάξεις του Π.Δ. 93/1987 
στοιχεία. 

5. Την υπ’ αριθμ. 11695/14.6.2004 γνωμοδότηση της 
Δ/νσης Πολεοδομικού Σχεδιασμού του Υ.ΠΕ.ΧΩ.Δ.Ε. με 
την οποία εγκρίνεται η οικιστική αξιοποίηση της έκτασης 
του εν λόγω Οικοδομικού Συνεταιρισμού. 

6. Την υπ’ αριθμ. 10/1995 απόφαση του Κοινοτικού Συμ¬ 
βουλίου της τότε Κοινότητας Φαναριού Ν. Ροδόπης (Δή¬ 
μος Αιγείρου τώρα) που ελήφθη κατά την συνεδρίασή του 
της 27.3.1995 και αφορά στη γνωμοδότηση για τη σύστα¬ 
ση του Οικοδομικού Συνεταιρισμού Δασκάλων και Νηπια¬ 
γωγών Ν.Ροδόπης. 

7. Τα λοιπά δικαιολογητικά που περιέχονται στον πιο 
πάνω φάκελλο. 

8. Τις διατάξεις του άρθρου 29Ατου Ν. 1558/1985 όπως 
τροποποιήθηκε με το άρθρο 27 του Ν. 2081/1992 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 22.2.1995 κατα¬ 
στατικό του «ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕ¬ 
ΤΑΙΡΙΣΜΟΥ ΔΑΣΚΑΛΩΝ ΚΑΙ ΝΗΠΙΑΓΩΓΩΝ Ν.ΡΟΔΟΠΗΣ 
ΣΥΝ.Π.Ε.» που έχει: 

Έδρα: Δήμος Κομοτηνής. 

Σκοπό: Παραθεριστική κατοικία. 

Αριθμό μελών: 138. 

Αριθμό μεριδίων: 138. 


Μέγεθος της αρχικής Συνεταιριστικής μερίδας: 146,73 
ευρώ (50.000 δρχ. στο καταστατικό). 

Έκτασης ευθύνης μέχρι του ποσού της μερίδας. 

Αριθμό Άρθρων του καταστατικού 45 

και η έκταση επί της οποίας προτίθεται να εκπληρώσει 
το σκοπό του ο Συνεταιρισμός βρίσκεται στη γεωγραφική 
θέση «Μποζαγλίκ» ή «Γόνιμο» της Κτηματικής περιοχής 
Φαναριού του Νομού Ροδόπης. 

Με την απόφαση αυτή εγκρίνεται μόνο το καταστατικό 
του συνεταιρισμού σύμφωνα με τις διατάξεις του Π.Δ. 
93/1987. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γ ενικών Πολε¬ 
οδομικών Σχεδίων, των Ζωνών Οικιστικού Ελέγχου και 
των ΠΕΡΠΟ και γενικότερα, όπως προβλέπεται από την 
κείμενη πολεοδομική νομοθεσία και το Ν. 2508/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 
-♦- 

Αριθ. ΔΥ1 δ/25048 (3) 

Τροποποίηση και συμπλήρωση της υπ’ αριθμ. ΔΥΙδ/οικ. 
133015/23.12.2004 (ΦΕΚ 1967/31.12.2004 τ. Β') από¬ 
φασης, περί τροποποίησης και συμπλήρωσης του Δι¬ 
οικητικού Συμβουλίου της Δημόσιας Επιχείρησης Ανέ¬ 
γερσης Νοσηλευτικών Μονάδων (Δ.ΕΠ.Α.ΝΟ.Μ.) ΑΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 9 και 16 του Π.Δ. 312/1999 
(ΦΕΚ 289/24.12.1999 τεύχος Α') «Μετατροπή της Δημό¬ 
σιας Επιχείρησης Ανέγερσης Νοσηλευτικών Μονάδων σε 
Ανώνυμη Εταιρεία και έγκριση του καταστατικού της». 

2. Τις διατάξεις των άρθρων 1 παρ. 2,2 παρ. 1, και 6 και 7 
του Ν. 2414/1996 (ΦΕΚ 135/25.6.1996 τεύχος Α') «Εκσυγ¬ 
χρονισμός των Δημοσίων Επιχειρήσεων και Οργανισμών 
και άλλες διατάξεις, όπως αντικαταστάθηκε μετο άρθρο 21 
του Ν. 2733/1999 (ΦΕΚ 155/30.7.1999τεύχος Α'). 

3. Τις διατάξεις των άρθρων 16 παρ.ΐδ και 29 Α του Ν. 
1558/1985 (ΦΕΚ 137/26.7.1985 τεύχος Α') «Κυβέρνηση 
και Κυβερνητικά Όργανα», που προστέθηκε με το άρθρο 
27 του Ν. 2081/1997 και τροποποιήθηκε με το άρθρο 1 
παρ. 2ατου Ν. 2469/1997 (ΦΕΚ 38/14.3.1997 τεύχος Α'). 

4. Του τέταρτου άρθρου του Ν. 1398/1983 «Για την κύ¬ 
ρωση των Συμβάσεων Ανέγερσης των Πανεπιστημιακών 
Νοσηλευτικών Συγκροτημάτων Ηρακλείου Κρήτης και 
Πάτρας, τη ρύθμιση συναφών θεμάτων και τη σύσταση 
Δημόσιας Επιχείρησης Ανέγερσης Νοσηλευτικών Μονά¬ 
δων» (ΦΕΚ 144/7.20.1983τ.Α'). 

5. Την υπ’ αριθμ. ΔΥ1 δ/οικ. 133015/23.12.2004 (ΦΕΚ 
1967/31.12.2004 τεύχος Β') κοινή υπουργική απόφαση. 

6. Το υπ’ αριθμ. ΓΑ: 75439/7.3.2005 έγγραφο της 
Δ.ΕΠ.Α.ΝΟ.Μ. ΑΈ. με συνημμένα αποσπάσματα Πρακτι¬ 
κών των αριθ. 2/1/6.5.2004 και 266/30/12.1.2005 αποφά¬ 
σεων του Δ.Σ. 

7. Το από 29.9.2004 έγγραφο του Σωματείου Εργαζο¬ 
μένων της Δ.ΕΠ.Α.ΝΟ.Μ. ΑΈ. 

8. Το γεγονός ότι εκ παραδρομής δεν διορίστηκε ο Σπυ- 
ρόπουλος Κωνσταντίνος, ως εκπρόσωπος των εργαζομέ¬ 
νων, αποφασίζουμε: 

1. Τροποποιούμε την υπ’ αριθμ. ΔΥΙδ/οικ. 133015/ 

23.12.2004 (ΦΕΚ1967/31.12.2004τεύχος Β') κοινή υπουρ¬ 
γική απόφαση και αναθέτουμε καθήκοντα Διευθύνοντος 
Συμβούλου της Δημόσιας Επιχείρησης Ανέγερσης Νοση¬ 
λευτικών Μονάδων (Δ.ΕΠ.Α.ΝΟ.Μ) Α.Ε. στο Γ ιαννάτο Κων¬ 
σταντίνο, Πρόεδρο του Διοικητικού της Συμβουλίου μέχρι 
την ολοκλήρωση της διαδικασίας προκήρυξης που προ¬ 
βλέπει το άρθρο 7 του Ν. 2414/1996 και την επιλογή προ¬ 
σώπου το οποίο θα καταλάβει την εν λόγω θέση. 

2. Συμπληρώνουμε την υπ’ αριθμ. ΔΥΙδ/οικ. 133015/ 

23.12.2004 (ΦΕΚ 1967/31.12.2004 τεύχος Β') κοινή υπουρ¬ 
γική απόφαση και διορίζουμε, ως αναπληρωματικό μέλος 
του Διοικητικού Συμβουλίου της Δημόσιας Επιχείρησης 
Ανέγερσης Νοσηλευτικών Μονάδων (Δ.ΕΠ.Α.ΝΟ.Μ) Α.Ε. το 
Σπυρόπουλο Κωνσταντίνο του Χαραλάμπους, ως εκπρό¬ 
σωπο των εργαζομένων. 

3. Η θητεία του ανωτέρω διοριζομένου λήγει μαζί με το 
υπόλοιπο της θητείας των άλλων μελών του Συμβουλίου 
και συγκεκριμένα την 30.7.2005. 

4. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΓΕΩΡΓΙΟΣΑΛΟΓΟΣΚΟΥΦΗΣ ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΔΥΙα/Γ.Π. οικ. 37572 (4) 

Έγκριση ωρών υπερωριακής απασχόλησης οδηγών αυ¬ 
τοκινήτων του Υπουργείου Υγείας και Κοινωνικής Αλ¬ 
ληλεγγύης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθρο 16. 

2. Το γεγονός ότι, από την απόφαση αυτή θα προκληθεί 
δαπάνη ύψους 40.000,00 ευρώ περίπου, η οποία θα κα¬ 
λυφθεί από τις πιστώσεις του Προϋπολογισμού τρέχο¬ 
ντος οικονομικού έτους και ειδικότερα από το Φ. 110 και 
τους ΚΑΕ 0511 κατά 25.000,00 ευρώ και 0512 κατά 
15.000,00 ευρώ. 

3. Την ανάγκη υπερωριακής απασχόλησης των οδηγών 
προκειμένου να καλύψουν τις μεγάλες ανάγκες αιμοδο¬ 
σίας σε όλη την Επικράτεια, (Νησιά, χερσαία Στρατόπεδα 
κ.λ.π.), τους ελέγχους κατά τους θερινούς μήνες στις πε¬ 
ριοχές που υπάρχουν εργοστάσια εμφιαλωμένων νερών 
με διάρκεια οκτώ (8) και δέκα (10) ημερών παραμονής κα¬ 
θώς και τη μεταφορά ασθενών από τα Κεντρικά Νοσοκο¬ 
μεία στην Επαρχία καθ’ όλη τη διάρκεια της εβδομάδας, 
αποφασίζουμε: 

Εγκρίνουμε την υπερωριακή απασχόληση δεκαπέντε 
(15) υπαλλήλων, οι οποίοι υπηρετούν ως οδηγοί αυτοκι¬ 
νήτων στο Υπουργείο Υγείας και Κοινωνικής Αλληλεγ¬ 
γύης, για το χρονικό διάστημα από 1.1.2005 έως 

31.12.2005 και θα απασχοληθούν μέχρι σαράντα τέσσε¬ 
ρις (44) ώρες το μήνα ο καθένας, για απογευματινή εργα¬ 


σία και δέκα έξι (16) ώρες το μήνα για εργασία Κυριακών 
και εξαιρέσιμων ημερών, 

Η υπερωριακή απασχόληση των παραπάνω υπαλλήλων 
κρίνεται απολύτως αναγκαία προκειμένου να καλύψουν 
τις μεγάλες ανάγκες αιμοδοσίας σε όλη την Επικράτεια, 
(Νησιά, χερσαία Στρατόπεδα κ.λ.π.), τους ελέγχους κατά 
τους θερινούς μήνες στις περιοχές που υπάρχουν εργο¬ 
στάσια εμφιαλωμένων νερών με διάρκεια οκτώ (8) και δέ¬ 
κα (10) ημερών παραμονής καθώς και τη μεταφορά ασθε¬ 
νών από τα Κεντρικά Νοσοκομεία στην Επαρχία καθ’ όλη 
την διάρκεια της εβδομάδας. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15:00 έως 22:00, και τις Κυριακές και 
εξαιρέσιμες ημέρες από 15:00 έως 20:00. 

Στις ώρες κατά τις οποίες θα πραγματοποιείται η υπε- 
ρωριακή απασχόληση θα υπάρχει παρέκκλιση αναλόγως 
με τις έκτακτες ανάγκες που θα προκύπτουν για τη μετα¬ 
φορά αίματος σε όλη την Επικράτεια. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Προϊστάμενος του Τμήματος Διοικητικής Μέ¬ 
ριμνας και Αυτοκινήτων της Δ/νσης Προσωπικού του 
Υπουργείου Υγείας και Πρόνοιας. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2005. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΔΥ2β/Γ.Π. 37307 (5) 

Αναβάθμιση του Εξωτερικού Διαβητολογικού Ιατρείου 
του Γ' Παθολογικού τμήματος του Γ.Ν.Ν. Νίκαιας 
«Άγιος Παντελεήμων» σε Διαβητολογικό Κέντρο. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ137/1985, τ.Α') όπως συμπλη¬ 
ρώθηκε και τροποποιήθηκε μεταγενέστερα. 

2. Τις διατάξεις του άρθρου 19 § 1 του Ν. 2519/1997 
«Ανάπτυξη και εκσυγχρονισμός του Εθνικού Συστήματος 
Υγείας, Οργάνωση των Υγειονομικών Υπηρεσιών, ρυθμί¬ 
σεις για το φάρμακο και άλλες διατάξεις» (ΦΕΚ 165/1997, 
τ.Α'). 

3. Τις διατάξεις του Π. Διατάγματος 95/2000 (ΦΕΚ 76, 
τ.Α') «Οργανισμόςτου Υπουργείου Υγείας και Πρόνοιας», 
όπως τροποποιήθηκε μεταγενέστερα. 

4. Την υπ’ αριθμ. Α3β/7343/1990 απόφαση, «Προϋποθέ¬ 
σεις σύστασης και τρόπος λειτουργίας εξωτερικών Δια- 
βητολογικών Ιατρείων και Διαβητολογικών Μονάδων των 
νοσοκομείων» (ΦΕΚ378/22.6.1990, τ.Β'). 

5. Το υπ’ αριθμ. 9839/6559/19.8.2004 έγγραφο του Γ 
Πε.Σ.Υ.Π. Αττικής περί αναβάθμισης του Εξωτερικού Δια- 
βητολογικού Ιατρείου του Γ Παθολογικού Τμήματος του 
Γ.Ν.Ν. Νίκαιας «Άγιος Παντελεήμων» σε Διαβητολογική 
Μονάδα (Κέντρο). 




7094 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την από 16.3.2004 γνωμοδότηση της Επιτροπής για 
τον Σαγχαρώδη Διαβήτη. 

7. Την υπ’ αριθμ. 2 απόφαση της 195ης Ολομ./ 
10.2.2005/24.2.2005 του Κεντρικού Συμβουλίου Υγείας, 
αποφασίζουμε: 

Άρθρο 1 

Εγκρίνουμε την αναβάθμιση του Εξωτερικού Διαβητο- 
λογικού Ιατρείου του Γ' Παθολογικού τμήματος του 
Γ.Ν.Ν. Νίκαιας «Άγιος Παντελεήμων» σε Διαβητολογικό 
Κέντρο, σύμφωνα με τα οριζόμενα στο ανωτέρω (2) σχε¬ 
τικό. 

Άρθρο 2 

Το Διαβητολογικό Κέντρο θα λειτουργήσει στους χώ- 
ρουςτου Εξωτερικού Διαβητολογικού Ιατρείου του Γ'Πα¬ 
θολογικού τμήματος του Γ.Ν.Ν. Νίκαιας «Άγιος Παντελε¬ 
ήμων» (Γ Πε.Σ.Υ.Π. Αττικής). 

Άρθρο 3 

Σκοπός του ανωτέρω Ειδικού Κέντρου θα είναι: 

• Η συστηματική, εξειδικευμένη και εκσυγχρονισμένη 
περίθαλψη των διαβητικών ασθενών, σύμφωνα με τα διε¬ 
θνή πρότυπα. 

• Η πρόληψη και έγκυρη διάγνωση του Σαγχαρώδη Δια¬ 
βήτη και των εκδηλώσεών του, καθώς και η παροχή ειδι¬ 
κής εκπαίδευσης και κοινωνικής φροντίδας στους διαβη¬ 
τικούς ασθενείς. 

• Η διασφάλιση της μακροχρόνιας παρακολούθησης 
των ασθενών με την καταγραφή τους σε ένα Εθνικό Μη¬ 
τρώο Διαβητικών μετά τη σύμφωνη γνώμη τους. 

• Η εκτίμηση των αναγκών των διαβητικών ασθενών με 
στόχο τον προγραμματισμό των παροχών προς αυτούς 
από τους αρμόδιους φορείς. 

• Η συνεργασία, τόσο με τις επιστημονικές εταιρείες 
που ασχολούνται με το αντικείμενο του Σαγχαρώδη Δια¬ 
βήτη, όσο και με τις ενώσεις των διαβητικών ασθενών. 

• Η προώθηση της εκπαίδευσης και της έρευνας στην 
πρόληψη και αντιμετώπιση του Σαγχαρώδη Διαβήτη. 

Άρθρο 4 

Η λειτουργία του ανωτέρω Ειδικού Κέντρου συντονίζε¬ 
ται από τον εκάστοτε Διευθυντή του Γ’ Παθολογικού τμή¬ 
ματος του Γ.Ν.Ν. Νίκαιας «Άγιος Παντελεήμων». 

Άρθρο 5 

Το ανωτέρω Ειδικό Κέντρο για την αποτελεσματική του 
λειτουργία θα στελεχώνεται από Ιατρικό και λοιπό εξειδι- 
κευμένο νοσηλευτικό και παράίατρικό προσωπικό όπως 
ορίζεται στο άρθρο 4 της υπ’ αριθ. Α3β/7343/1990 από¬ 
φασης (ΦΕΚ 378/22.6.1990, τ.Β'), καθώς και ο υλικοτεχνι- 
κός του εξοπλισμός πρέπει να περιλαμβάνει τα αναφερό- 
μενα στην παράγραφο 3 του άρθρου 3 της εν λόγω από¬ 
φασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


Αριθ. 32462 (6) 

Σύσταση ειδικής νομοπαρασκευαστικής επιτροπής για 
την οργάνωση και υποστήριξη της Ελληνικής Προε¬ 
δρίας στον 3ΕΕΟΡ (Οργανισμός Συνεργασίας της Νο- 
τιο-Ανατολικής Ευρώπης). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου ΙΟτου Ν. 3060/2002 (ΦΕΚΑ'242). 

β) Του άρθρου 23παρ. 1 περ. ι'του Ν. 2145/1993 (ΦΕΚ 
Α' 88). 

γ) Του άρθρου 17 του Ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις». 

δ) Του άρθρου 29Ατου Ν. 1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/1992 (ΦΕΚΑ' 154) καιαντι- 
καταστάθηκεμετοάρθρο 1 του Ν. 2469/1997 (ΦΕΚΑ'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής για την οργάνωση και υποστήριξη της Ελ¬ 
ληνικής Προεδρίας στον 3ΕΕΟΡ (Οργανισμός Συνεργα¬ 
σίας Νοτιο-Ανατολικής Ευρώπης). 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 55.932,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
για την οργάνωση και υποστήριξη της Ελληνικής Προε¬ 
δρίας στον 3ΕΕ0Ρ (Οργανισμός Συνεργασίας Νοτιο-Ανα- 
τολικής Ευρώπης), αποτελούμενη από τους: 

1. Γεώργιο Κασφίκη, Διεθνολόγο, Ειδικό Σύμβουλο του 
Υπουργού Δικαιοσύνης, ως Πρόεδρο. 

2. Φωτεινή Φιλοπούλου, Οικονομολόγο, Ειδική Συνερ- 
γάτιδατου Υπουργού Δικαιοσύνης. 

3. Γεώργιο Κατσιγιάννη, Προϊστάμενο του Τμήματος 
Μισθοδοσίας Υπαλλήλων Αρμοδιότητας Υπουργείου Δι¬ 
καιοσύνης. 

4. Δωροθέα Βασιλειάδου, υπάλληλο Υπουργείου Δικαι¬ 
οσύνης. 

5. Αθανασία Βασιλοπούλου, υπάλληλο Υπουργείου Δι¬ 
καιοσύνης. 

6. Ξανθίππη Παππά, υπάλληλο Υπουργείου Δικαιοσύ¬ 
νης. 

7. Δημήτριο Περδίκη, δικαστικό υπάλληλο, ως μέλη. 

Χρέη γραμματέα της ανωτέρω επιτροπής θα εκτελεί η 

Αγόρω-Ελισσάβετ Λαζάρου, δικαστική υπάλληλος. 

Έργο της ανωτέρω Ομάδας Εργασίας είναι η οργάνω¬ 
ση και υποστήριξη της Ελληνικής Προεδρίας στον3ΕΕΟΡ 
(Οργανισμό Συνεργασίας Νοτιο-ανατολικής Ευρώπης) 
με θέματα: α) Δικαστικής Συνεργασίας και μεταφοράς τε¬ 
χνογνωσίας και β) διαφθοράς, οργανωμένου εγκλήματος 
και παράνομης διακίνησης προσώπων. 

Η διάρκεια λειτουργίας της ανωτέρω Ομάδα Εργασίας 
ορίζεται από 1.4.2005 έως 1.4.2006. Η αποζημίωση του 
Προέδρου, των μελών και της γραμματέως της Ομάδας 
θα καταβληθεί τμηματικά ανά τρίμηνο για το ανωτέρω 
χρονικό διάστημα ως εξής: α) στις 30.6.2005, β) στις 
30.9.2005, γ) στις 31.12.2005 και δ) στις 31.3.2006. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 5411.5/01/05 (7) 

Αύξηση εισφορών - παροχών του Ταμείου Πρόνοιας Κα¬ 
τωτέρων Πληρωμάτων Εμπορικού Ναυτικού 

(ΤΠΚΠΕΝ), για το έτος 2005. 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Τηςπαρ. 2του άρθρου 5του Ν.Δ. 3737/1957 (168 Α') 
«Περί Ταμείου Πρόνοιας Κατωτέρων Πληρωμάτων Εμπο¬ 
ρικού Ναυτικού», όπως αντικαταστάθηκαν με αυτές της 
παρ. 5 άρθρου 32 του Ν. 2166/1993 (137 Α') και της παρ. 
2του άρθρου 18του ιδίου Ν.Δ/τος, όπως αντικαταστάθη- 
καν με την παρ. 2 του άρθρου 2 του Ν.Δ. 354/1969 (251 Α') 
και την παρ. 6του άρθρου 32του Ν. 2166/1993 «Κίνητρα 
ανάπτυξης επιχειρήσεων, διαρρυθμίσεις στην έμμεση και 
άμεση φορολογία και άλλες διατάξεις» (137 Α'). 

β. Του άρθρου 29 Ατού Ν. 1558/1985 (137 Α') «Κυβέρ¬ 
νηση και Κυβερνητικά Όργανα», οι οποίες προστέθηκαν 
με το άρθρο 27 του Ν. 2081/1992 (154 Α') και τροποποιή¬ 
θηκαν με το άρθρο 1 παρ. 2α του Ν. 2469/1997 (38 Α'). 

γ. Του άρθρου 73 του Ν. 2084/1992 «Αναμόρφωση της 
κοινωνικής ασφάλισης και άλλες διατάξεις». (165 Α'). 

δ. Του Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». (201 Α'). 

ε. Της παρ. 10 του άρθρου 14 Ν. 2329/1995 «Ρύθμιση 
θεμάτων προσωπικού Λ.Σ. και άλλες διατάξεις « (172 Α'), 
όπως ισχύει. 

στ. Του Π.Δ. 333/1997 (229 Α') «Περιορισμός συναρμο- 
διοτήτων κατά την έκδοση υπουργικών αποφάσεων σε 
θέματα αρμοδιότητας Υπουργείου Εμπορικής Ναυτιλίας 
και τροποποίηση του Π.Δ. 184/1998 (96 Α')». 

2. Την υπ’ αριθμ. 80015/22.4.2004 απόφαση Πρωθυ¬ 
πουργού και Υπουργού Απασχόλησης και Κοινωνικής 
Προστασίας «Ανάθεση Αρμοδιοτήτων στους Υφυπουρ¬ 
γούς Απασχόλησης και Κοινωνικής Προστασίας» (598 Β'). 

3. Τη γνώμη του ΔΣ/ΤΠΚΠΕΝ που διατυπώθηκε στο 
απόσπασμα πρακτικών της 40ης/8.12.2004 συνεδρίασής 
του. 

4. Το υπ’ αριθμ. 87426/26/28.2.2005 έγγραφο ΝΑΤ/Γρ. 
Γεν. Διευθυντού. 

5. Το υπ’ αριθμ. 13018/115/7.4.2005 έγγραφο Υπουρ¬ 
γείου Οικονομίας και Οικονομικών / Γ εν. Δ/νση Οικον. Πο¬ 
λιτικής / Δ/νση Κοινών. Πολιτικής, με το οποίο διατυπώνει 
τη σύμφωνη γνώμη του για αύξηση κατά 25% των εφάπαξ 
παροχών και κατά 25% των εισφορών ΤΠΚΠΕΝ, αποφα¬ 
σίζουμε: 

1. Καθορίζουμε την αύξηση σε ποσοστό 25% της τακτι¬ 
κής μηνιαίας εισφοράς των ασφαλισμένων στο Ταμείο 
Πρόνοιας Κατωτέρων Πληρωμάτων Εμπορικού Ναυτικού 
(ΤΠΚΠΕΝ) και σε ποσοστό 25% των εφάπαξ παροχών 


στους μετόχους συνταξιοδοτούμενους του ιδίου Ταμεί¬ 
ου, από 1.1.2005. 

2. Με την απόφαση αυτή από μεν την αύξηση της τακτι¬ 
κής μηνιαίας εισφοράς των ασφαλισμένων του Ταμείου 
προκαλείται αύξηση των εσόδων του προϋπολογισμού 
του (ΚΑΕ 2122), από δε την αύξηση των εφάπαξ παροχών 
στους μετόχους συνταξιοδοτούμενους του, προκαλείται 
δαπάνη σε βάρος του ΚΑΕ 0631 του ιδίου προϋπολογι¬ 
σμού, το ύψος της οποίας υπερκαλύπτεται από τα έσοδα 
που θα προκύψουν στον ΚΑΕ 2122. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 8 Απριλίου 2005 

ΟΙ ΥΠΟΥΡΓΟΙ 
ΥΦΥΠ. ΑΠΑΣΧΟΛΗΣΗΣ ΚΑΙ 

ΚΟΙΝΩΝΙΚΗΣ ΠΡΟΣΤΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΑΓΓΕΛΟΠΟΥΛΟΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθ. 5411.4/05/05 (8) 

Αύξηση εισφορών-παροχώντου Ταμείου Πρόνοιας Αξιω¬ 
ματικών Εμπορικού Ναυτικού (ΤΠΑΕΝ), για το έτος 
2005. 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Τηςπαρ. 2του άρθρου 5του Ν.Δ. 3736/1957 (168Α') 
«Περί Ταμείου Πρόνοιας Αξιωματικών Εμπορικού Ναυτι¬ 
κού», όπως αντικαταστάθηκαν με αυτές της παρ. 1 άρ¬ 
θρου 32 του Ν. 2166/1993 (137 Α') και της παρ. 2 άρθρου 
18 του ιδίου Ν.Δ/τος, όπως αντικαταστάθηκαν με την παρ. 
2 άρθρου 2 του Ν.Δ. 423/1970 (25 Α') και την παρ. 2 άρ¬ 
θρου 32 του Ν. 2166/1993 «Κίνητρα ανάπτυξης επιχειρή¬ 
σεων, διαρρυθμίσεις στην έμμεση και άμεση φορολογία 
και άλλες διατάξεις» (137 Α'). 

β. Του άρθρου 29 Ατού Ν. 1558/1985 (137 Α') «Κυβέρ¬ 
νηση και Κυβερνητικά Όργανα», οι οποίες προστέθηκαν 
με το άρθρο 27 του Ν. 2081/1992 (154 Α') και τροποποιή¬ 
θηκαν με το άρθρο 1 παρ. 2α του Ν. 2469/1997 (38 Α'). 

γ. Του άρθρου 73 του Ν. 2084/1992 (165 Α') «Αναμόρ¬ 
φωση της κοινωνικής ασφάλισης και άλλες διατάξεις», 
όπως ισχύει. 

δ. Του Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας» (201 Α'). 

ε. Της παρ. 10 του άρθρου 14 Ν. 2329/1995 «Ρύθμιση 
θεμάτων Προσωπικού Λ.Σ.» (172 Α'). 

στ. Του Π.Δ. 333/1997 (229 Α') «Περιορισμός συναρμο- 
διοτήτων κατά την έκδοση υπουργικών αποφάσεων σε 
θέματα αρμοδιότητας Υπουργείου Εμπορικής Ναυτιλίας 
και τροποποίηση του Π.Δ. 184/1998 (96 Α')». 

2. Την υπ’ αριθμ. 80015/22.4.2004 απόφαση Πρωθυ¬ 
πουργού και Υπουργού Απασχόλησης και Κοινωνικής 
Προστασίας «Ανάθεση αρμοδιοτήτων στους Υφυπουρ¬ 
γούς Απασχόλησης και Κοινωνικής Προστασίας» (598 Β'). 

3. Τη γνώμη του ΔΣ/ΤΠΑΕΝ που διατυπώθηκε στα απο¬ 
σπάσματα πρακτικών της 25ης/7.12.2004 συνεδρίασης. 

4. Το υπ’ αριθμ. 87426/26/28.2.2005 έγγραφο ΝΑΤ/Γρ. 
Γεν. Διευθυντού. 

5. Το υπ’ αριθμ. 13017/114/7.4.2005 έγγραφο Υπουρ¬ 
γείου Οικονομίας και Οικονομικών / Γεν. Δ/νση Οικον. Πο¬ 
λιτικής / Δ/νση Κοινωνικής Πολιτικής, με το οποίο διατυ¬ 
πώνει τη σύμφωνη γνώμη του, για την αύξηση κατά 25% 
των παροχών και 25% των εισφορών του ΤΠΑΕΝ., απο¬ 
φασίζουμε: 

1. Καθορίζουμε την αύξηση σε ποσοστό 25% της τα¬ 
κτικής μηνιαίας εισφοράς των ασφαλισμένων στο Τα¬ 
μείο Πρόνοιας Αξιωματικών Εμπορικού Ναυτικού (ΤΠΑ¬ 
ΕΝ) και σε ποσοστό 25% των εφάπαξ παροχών στους με¬ 
τόχους συνταξιοδοτούμενους του ιδίου Ταμείου, από 
1.1.2005. 

2. Με την απόφαση αυτή από μεν την αύξηση της τακτι¬ 
κής μηνιαίας εισφοράς των ασφαλισμένων του Ταμείου 
προκαλείται αύξηση των εσόδων του προϋπολογισμού 
του (ΚΑΕ2122), από δε την αύξηση των εφάπαξ παροχών 
στους μετόχους συνταξιοδοτούμενους του, προκαλείται 
δαπάνη σε βάρος του ΚΑΕ 0631 του ιδίου προϋπολογι¬ 
σμού, το ύψος της οποίας υπερκαλύπτεται από τα έσοδα 
που θαπροκύψουν στον ΚΑΕ 2122. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 8 Απριλίου 2005 

οι ΥΠΟΥΡΓΟΙ 
ΥΦΥΠ. ΑΠΑΣΧΟΛΗΣΗΣ ΚΑΙ 

ΚΟΙΝΩΝΙΚΗΣ ΠΡΟΣΤΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΑΓΓΕΛΟΠΟΥΛΟΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθ. 5118.57/02/2005 (9) 

Έγκριση υπερωριακής εργασίας εντός των νομίμων 
ορίων για το προσωπικό του Λιμενικού Ταμείου Ν. Χα¬ 
νιών με σχέση εργασίας Ιδιωτικού Δικαίου κατά το Α' 
εξάμηνο 2005. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297Α') «Μισθολογικές ρυθμίσεις λειτουργών και υπαλλή- 
λωντου Δημοσίου, ΝΠΔΔ και ΟΤΑ, μονίμων στελεχώντων 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις». 

2. Τις διατάξεις της υπ’ αριθμ. οικ 2/7093/0022/5.2.2004 
κοινής υπουργικής απόφασης «Επέκταση των διατάξεων 
του Ν. 3205/2003 στο προσωπικό με σχέση εργασίας 
ιδιωτικού δικαίου που απασχολείται στο Δημόσιο, ΝΠΔΔ 
και ΟΤΑ» (ΦΕΚ215Β75.2.2004). 

3. Την υπ’ αριθμ. 4845/23.12.2004 απόφαση Υπουργού 
Απασχόλησης και Κοινωνικής Προστασίας (ΦΕΚ 1968 Β'/ 
31.12.2004). 

4. Την υπ’ αριθμ. ΕΡ. 1989/31.1.2005 έγκριση του τμή¬ 
ματος Κοινωνικής Επιθεώρησης Νομού Χανιών του 
Υπουργείου Απασχόλησης και Κοινωνικής Προστασίας. 

5. Την υπ’ αριθμ. 163/2004 Πράξη της Λιμενικής Επιτρο¬ 
πής του Λ.Τ.Ν. Χανιών και το υπ’ αριθμ. 561/23.2.2005 έγ¬ 
γραφο του Λιμενικού Ταμείου Ν. Χανιών. 

6. Το γεγονός ότι η προκαλούμενη δαπάνη ύψους 1.107 
ευρώ θα βαρύνει τον προϋπολογισμό του Λ.Τ. Ν. Χανίων, 
όπου υπάρχει η σχετική πίστωση (ΚΑΕ 0261), χωρίς την 
επιβάρυνση του Κρατικού Προϋπολογισμού, αποφασί¬ 
ζουμε: 

1. Την έγκριση πραγματοποίησης απογευματινής υπε- 


ρωριακής απασχόλησης εξήντα (60) ωρών, εντός των νο¬ 
μίμων ορίων και μέχρι (2) ώρες την ημέρα για καθένα από 
τους τέσσερις (4) υπαλλήλους του Λιμενικού Ταμείου Ν. 
Χανίων με σχέση εργασίας Ιδιωτικού Δικαίου, κατά το Α' 
εξάμηνο 2005, για την εκπόνηση μελετών και την επί τό¬ 
που επίβλεψη-παρακολούθηση των εκτελούμενων έργων 
υποδομής σε έξι (6) λιμάνια και είκοσι (20) λιμενίσκους 
του Νομού Χανίων που υπάγονται στην αρμοδιότητα του 
Λ.Τ. Ν. Χανίων. 

2. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα αναδρομικά πριντη δη¬ 
μοσίευσή της και μέχρι 30.6.2005. 

Πειραιάς, 12 Απριλίου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 8316.2/01/05 (10) 

Συγκρότηση Κοινού Υπηρεσιακού Συμβουλίου των Λιμε¬ 
νικών Ταμείων Αιδηψού -Αλιβερίου - Ερέτριας - Κύμης 

- Καρύστου - Λίμνης - Μαρμαρίου - Ν. Στύρων - Σκύρου 

- Χαλκίδας - Ωρεών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Των άρθρων 9 και 11 παρ. 5 και 7 του Ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΑΊ51). 

β. Της υπ’ αριθμ. 3555.29/9/88/13.7.1988 απόφασης 
«Προσαρμογή των Κλάδων προσωπικού των Λιμενικών 
Ταμείων στο Π.Δ. 194/1988» (Β' 591), επίσης της υπ’ 
αριθμ. 44845/328/87/26.2.1987 απόφασης «Προσαρμογή 
των κλάδων του Λιμενικού Ταμείου Χαλκίδας στο Προσο- 
ντολόγιο - Κλαδολόγιο» (Β' 187) καθώς επίσης την υπ’ 
αριθμ. 27/23.5.1985 πράξη της Λιμενικής Επιτροπής Στύ¬ 
ρων και την υπ’ αριθμ. 18/22.5.1985 πράξη της Λιμενικής 
Επιτροπής Σκύρου (τ. ΝΠΔΔ 142/85). 

γ. Της παραγράφου Β 4 του άρθρου 40 του Ν. 1884/ 
1990 «Διαρρυθμίσεις στην έμμεση φορολογία και άλλες 
διατάξεις» (Α'81). 

δ. Του άρθρου 6 του Ν. 2839/2000 «Ρυθμίσεις θεμάτων 
του Υπουργείου Εσωτερικών, Δημόσιας Διοίκησης και 
Αποκέντρωσης και άλλες διατάξεις» (Α' 196). 

ε. Της υπ’ αριθμ. 5214.14/02/00/14.11.2000 απόφασης 
«Σύσταση - Συγκρότηση Κοινού Υπηρεσιακού Συμβουλί¬ 
ου Υπαλλήλων Λιμενικών Ταμείων Αιδηψού - Αλιβερίου - 
Ερέτριας - Κύμης - Καρύστου - Λίμνης - Μαρμαρίου - Ν. 
Στύρων - Σκύρου - Χαλκίδας - Ωρεών» (Β' 1464). 

στ. Το Π.Δ. 86/2003 «Διάσπαση του Λιμενικού Ταμείου 
Εύβοιας» (Α'80). 

ζ. Το άρθρο 2 της υπ’ αριθμ. 5221.1/4/04/20.10.2004 
απόφασης «Μεταβίβαση του δικαιώματος υπογραφής σε 
Διοικητικά και Οικονομικά θέματα με «εντολή Υπουργού» 
στα κατώτερα κλιμάκια του Υ.Ε.Ν» (Β' 1642). 

η. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη σε βάρος των 
προϋπολογισμών των Λιμενικών Ταμείων Αιδηψού - Αλι- 
βερίου - Ερέτριας - Κύμης - Καρύστου - Λίμνης - Μαρμα¬ 
ρίου - Ν. Στύρων - Σκύρου - Χαλκίδας - Ωρεών, ούτε του 
Κρατικού Προϋπολογισμού γιατί το Κοινό Υπηρεσιακό 
Συμβούλιο έχει ήδη συσταθεί και θα λειτουργεί σύμφωνα 

μετηνπαρούσα συγκρότηση με ισάριθμα μέλη, αποφασί¬ 
ζουμε: 

1. Συγκροτούμε πενταμελές Κοινό Υπηρεσιακό Συμ¬ 
βούλιο αρμόδιο για όλο το προσωπικό των Λιμενικών Τα¬ 
μείων Αιδηψού - Αλιβερίου - Ερέτριας - Κύμης - Καρύστου 

- Λίμνης - Μαρμαρίου - Ν. Στύρων - Σκύρου - Χαλκίδας - 
Ωρεών, ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του με τους ανα- 
πληρωτέςτους. Ένα τουλάχιστον απότα τακτικά μέλη και 
ένα από τα αναπληρωματικά θα είναι διαφορετικού φύ¬ 
λου από τα λοιπά, εφόσον υπάρχει και έχει τις νόμιμες 
προϋποθέσεις. Αν δεν υπάρχουν ή δεν επαρκούν οι υπάλ¬ 
ληλοι αυτοί, ορίζονται υπάλληλοι που έχουν τις ίδιες προ¬ 
ϋποθέσεις από άλλα Υπουργεία ή ΝΠΔΔτου νομού Εύ¬ 
βοιας. 

β. Δύο (2) αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. Στην 
περίπτωση που δεν εκλεγούν αιρετοί εκπρόσωποι ή εκλε¬ 
γεί μόνο ένας εφαρμόζονται οι διατάξεις της παραγρά¬ 
φου του άρθρου 63 του 1943/1991. 

2. Τα υπό στοιχεία α'τακτικά μέλη της παρ. 1 καθώς και 
οι αναπληρωτές τους ορίζονται με απόφαση του Γενικού 
Γραμματέα Λιμένων και Λιμενικής Πολιτικής του Υπουρ¬ 
γείου Εμπορικής Ναυτιλίας. 

3. Στην απόφαση ορισμού των μελών του υπηρεσιακού 
συμβουλίου ορίζεται ως πρόεδρος ένα από τα τακτικά μέ¬ 
λη με τον αναπληρωτή του. Στην περίπτωση που προε¬ 
δρεύει ο αναπληρωτής του προέδρου θα συμμετέχει ως 
τακτικό μέλος ο αναπληρωτής του προεδρεύοντος. 

4. Ως Γραμματέας και αναπληρωτής γραμματέας του 
Κοινού Υπηρεσιακού Συμβουλίου υπαλλήλων των Λ.Τ. Αι¬ 
δηψού - Αλιβερίου - Ερέτριας - Κύμης - Καρύστου - Λίμνης 

- Μαρμαρίου - Ν. Στύρων - Σκύρου - Χαλκίδας - Ωρεών ορί¬ 
ζονται υπάλληλοι με βαθμό τουλάχιστον Γ' του Λιμενικού 
Ταμείου Χαλκίδας. 


5. Η θητεία των μελών του υπηρεσιακού συμβουλίου εί¬ 
ναι διετής και λήγει την 31.12.2006. 

6. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Απριλίου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 390/τ.Β'/24.3.2005, που δημοσιεύθηκε η υπ’ 
αριθμ. ΥΠΠΟ/ΔΙΟΙΚ/ΤΔΠΕΦ/19581/10.3.2005 απόφαση 
της Αναπληρωτού Υπουργού Πολιτισμού, που αφορά στο 
διορισμό μελώντου Διοικητικού Συμβουλίου του Ελληνικού 
Ιδρύματος Πολιτισμού (ΝΠΙΔ εποπτευόμενο από το Υπουρ¬ 
γείο Πολιτισμού) επιφέρονται οι κατωτέρω διορθώσεις: 

1) Από το εσφαλμένο: 

Ισμήνη Κριάρη - Κατράκη 

Στο ορθό: 

Ισμήμη Κριάρη - Κατράνη και 

2) Από το εσφαλμένο: 

Ιωάννη Παπαδάκη, Διεθνολόγο. 

Στο ορθό: 

Ιωάννη Παπαδάκη, τ. Πρύτανη Σχολής Καλών Τεχνών, 
Ζωγράφο - Χαράκτη. 

(ΑπότοΥπ. Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Οίίρ: νννννν.θΙ.^Γ - θ-ιίπώΜ: ννθβηπ33ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-ΐΌΠι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθίΎίθΙ 

ΗΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβιτιβί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























